GiliGold/VAD_KnessetCorpus huggingface dataset:
דב חנין: תודה רבה לך, אדוני היושב-ראש, הדיון הזה הוא דיון חשוב וכמובן שמה שקרה במליאה, מבחינתי לא היה טעות ולא הייתה תקלה, זו הייתה החלטה.
דב חנין: ואנחנו החלטנו לא לצעוק ועדות אחרות אלא לגרום לכך שהמהלך הזה – שכמו שאומר בצדק היועץ המשפטי לכנסת – הוא לא בהתאם למה שהכנסת עשתה לאורך השנים, שהוא יקרה כדי לקיים את הדיון הזה ולהביע מחאה על דבר שנראה לנו מאוד מאוד חמור ומסוכן בהתנהגות של הממשלה הנוכחית.
דב חנין: כמובן שחוק ההסדרים צריך להתפצל, אין על זה ויכוח.
דב חנין: ברור לגמרי שחוק ההסדרים צריך להתפצל, וועדות ספציפיות צריכות לדון בנושאים ספציפיים.
דב חנין: אבל מה שהממשלה עושה הפעם שובר את הנורמות של הכנסת בצורה מאוד בעייתית.
דב חנין: בקדנציה הזאת, אדוני היועץ המשפטי, הממשלה המציאה ועדה כדי לעקוף ועדה שהאופוזיציה שולטת בה.
דב חנין: יש ועדת כלכלה שבה שולטת האופוזיציה, ולכן המציאה הממשלה ועדה שנקראת ועדת רפורמות או ועדה לעניינים אני לא יודע מה, בראשות חבר הכנסת אלי כהן, ואליה היא מפנה דברים כדי להעביר אותם, בניגוד לנורמות בכנסת.
דב חנין: אז לעקוף ועדה שבשליטת האופוזיציה, את זה כבר ראינו, אבל מה שאנחנו רואים בחוק התקציב הזה זה שרוצים גם לעקוף ועדה שבשליטת הקואליציה, לעקוף את ועדת הכספים כי יש ויכוחים בקואליציה על כל מיני נושאים ואומרים, למה בכלל שיהיה ויכוח, למה שיהיה דיון רציני שבו חברי הכנסת בוועדת הכספים לפעמים יביעו את דעתם בניגוד לעמדת הממשלה בנושא כזה או אחר, נעביר נושאים שיש בהם ויכוח או מסתמן בהם ויכוח בוועדת הכספים לאותו ערוץ עוקף הליכי חקיקה רגילים שנקרא ועדת הרפורמות.
דב חנין: הדבר הזה, אדוני היושב-ראש, הוא דבר חמור ביותר ומסוכן ביותר.
דב חנין: אני מתנגד בכלל לרעיון שצריך להקים כל מיני מעקפים בכנסת.
יואב קיש: נא לסיים, דב.
דב חנין: יש בכנסת ועדות ייעודיות מקצועיות שכל אחת מהן צריכה לטפל בתחום תפקידה.
דב חנין: הרעיון של לייצר מסלולים עוקפים הוא רעיון מסוכן, אבל הרעיון הוא מסוכן במיוחד כשרוצים לעקוף את ועדת הכספים.
דב חנין: למה זה מסוכן?
דב חנין: לא בגלל שהיא בשליטת הקואליציה.
דב חנין: כי ועדת הכספים היא הכלי האופרטיבי הכי חשוב של הכנסת, בכלל, של כולנו, למרות שאני לא חבר בוועדת כספים, להשפיע על דברים.
דב חנין: ואם אנחנו מקבלים את התקדים הזה שענייני מסים למשל – מסים, סוגיות של מסים – יצאו החוצה מוועדת הכספים כי ההרכב היום לא נוח לי, חסל סדר הפרלמנטריזם בישראל, חסל סדר הפרלמנטריזם בישראל.
דב חנין: זה לא בגלל שאני מגן על ועדת כספים, זה בגלל שאני מגן על כולנו, על היכולת שלנו ככנסת להשפיע.
דב חנין: ולכן אדוני היושב-ראש, האופוזיציה נהגה בצורה מכוונת, כמחאה על הדיבורים – בינתיים זה רק דיבורים – או על הניסיון ללחוץ על ועדת הכספים שתהיה יותר נחמדה ויותר ידידותית ויותר קלה להשגה, ואם לא - - -
עודד פורר: אני חייב להגיד שהוועדה מאוד ידידותית.
דב חנין: היא ידידותית, בסדר, היא ועדה בשליטת הקואליציה, זה בסדר גמור, אבל היא עדיין ועדה עצמאית.
דב חנין: הניסיון הזה לעקוף, לא רק את ועדות האופוזיציה אלא גם את ועדות הקואליציה, הוא דבר פסול, מסוכן, חמור, ונגדו צריך להתקומם.
יואב קיש: חבר הכנסת גפני, בבקשה.
משה גפני: אני פשוט מנהל ועדה על גיל פרישה לנשים.
משה גפני: אני אמרתי ואני אומר את זה כאן בוועדה – אמרתי גם לעוזרים שלי באותו ערב – אני לא מנצל את הכוח הזה.
משה גפני: זה עבר אלי ואני אתחיל לעשות פיצולים, צריך ללכת למסלול – זה טוב לפעם אחת, זה לא טוב לטווח הארוך.
משה גפני: הכנסת צריכה להתנהל על-פי הנוהל האמיתי, ועדת הכנסת היא זאת שצריכה לפצל.
משה גפני: ועדת הכספים, עם כל הכבוד, לא תדון בנושא של חוקי תכנון ובנייה.
יואב קיש: לא עושה שכל.
משה גפני: זה לא עומד על סדר-היום.
משה גפני: אני מספיק אחראי והחברים בוועדה מספיק אחראים כדי שלא יהיו בתוך המשחק הזה, שהוא משחק בעייתי.
משה גפני: אמרו לי לפני כן ואני אומר את זה כאן.
משה גפני: אני לא אסכים, אחרי שיאושר – אני תומך בבקשה שלך – אחרי שיאושר זה יחזור לכאן לוועדה ויתחילו הפיצולים.
משה גפני: לא אסכים, למשל מה שאמר דב חנין, חוקי מסים לא יעברו לוועדה אחרת.
משה גפני: אנחנו ועדה מסבירת פנים, זאת אומרת אנחנו מצביעים אחרי כן איך שמצביעים אבל מסבירי פנים, שומעים את הממשלה.
משה גפני: אני עכשיו אומר בכל הרצינות, אנחנו בסוף מגיעים להסכמה, ברוב המקרים יש הסכמה של קואליציה ואופוזיציה.
משה גפני: כך היה בתקציב הקודם.
משה גפני: בסוף, האופוזיציה מצביעה נגד – בתקציב – הקואליציה מצביעה בעד, אבל הגענו להסכמות על הרבה מאוד דברים.
משה גפני: אם רוצים לשבש את עבודת הכנסת, אני וחברים רבים אחרים, גם באופוזיציה וגם בקואליציה, יעמדו נגד.
משה גפני: זה שכאן צריך לפצל את זה, זה נכון, אני תומך בעניין הזה, אני לא מנצל את כוחי.
משה גפני: הרי מה שהייתי יכול לעשות זה היה הדבר הפשוט – לא יודע אם אתה יודע - - -
דב חנין: להתחיל את הדיון.
משה גפני: להתחיל את הדיון.
משה גפני: זה מה שאמרו לי רבים.
משה גפני: להתחיל את הדיון, ברגע שמתחיל הדיון המכתב שלך לא היה מיותר.
משה גפני: לא חלמתי אפילו לעשות את זה, זאת לא דרכי, אני יודע להיאבק על מה שצריך להיאבק ולא לעשות ספקולציות של מין דבר כזה שפעם אחת הוא טוב, פעם שנייה הוא כבר לא רלוונטי.
משה גפני: אני מודיע שאני תומך בבקשה שלך, אני מודיע שכשזה יבוא לכאן לדיון, אם תהיינה בעיות – אני מקווה שלא – אבל אם תהיינה בעיות שיפגעו בתקנון הכנסת ויפגעו במעמדה של ועדת הכספים, אני אבקש - - -
יואב קיש: את התערבותנו כוועדה.
יואב קיש: שולי מועלם, בבקשה.
שולי מועלם-רפאלי: האמת, אדוני, לא הייתי מתחילה את כל החגיגה הזאת אם לא המשפט הדי מזעזע של חבר הכנסת שטרן.
אלעזר שטרן: אני שמח שהזדעזעת.
שולי מועלם-רפאלי: האמת, אני בכלל לא שמחה.
שולי מועלם-רפאלי: אני חושבת, חבר הכנסת שטרן, שלא הכול מותר בשם איזו מריבה בין הקואליציה לאופוזיציה.
שולי מועלם-רפאלי: אי-אפשר להגיד משפט כזה ואחר כך לבכות.
אלעזר שטרן: איזה משפט?
שולי מועלם-רפאלי: אי-אפשר להגיד שלא מתקיימים דיונים בוועדות ואחר כך לבכות על איך הציבור מתייחס לנבחרי הציבור שלו.
אלעזר שטרן: להיפך, להיפך.
שולי מועלם-רפאלי: אי-אפשר להגיד משפט כזה ולהגיד אחר כך, איך אתם מעיזים לפגוע בכבוד הכנסת.
אלעזר שטרן: על זה אני מקונן.
אלעזר שטרן: זה מה שפוגע במעמד הכנסת.
שולי מועלם-רפאלי: לא, חבר הכנסת שטרן.
יואב קיש: אמרת שאתה לא מפריע, אלעזר.
שולי מועלם-רפאלי: מי שנמצא בכנסת רואה - -
אלעזר שטרן: אל תצעקי.
שולי מועלם-רפאלי: - - רואה את הדיונים בכל הוועדות.
שולי מועלם-רפאלי: רואה את הדיונים הענייניים.
שולי מועלם-רפאלי: אנחנו עובדים שנים על חוק השירות הלאומי אזרחי, אופוזיציה וקואליציה כאחד.
אלעזר שטרן: יש חוקים שכן.
שולי מועלם-רפאלי: לפעמים, חלקנו יוצאים וחצי תאוותנו בידינו, ולפעמים כולנו מבסוטים ממה שיצא.
אלעזר שטרן: אין פה מכונות הצבעה?
שולי מועלם-רפאלי: להגיד פה בוועדת הכנסת, חבר הכנסת שטרן, שלא מתקיימים דיונים בוועדות זה דבר שהבן-אדם האחרון שהייתי מצפה לשמוע את זה ממנו זה חבר כנסת שאחר כך ילך ויקונן תחת כל עץ רענן ומול כל מיקרופון פתוח על מעמדה הבעייתי של הכנסת בעיני הציבור.
שולי מועלם-רפאלי: אז אני מוחה על זה, אני חושבת שזה רחוק מן האמת.
אלעזר שטרן: מי מצלם אותה?
יואב קיש: אף אחד.
שולי מועלם-רפאלי: זה לא קשור.
אלעזר שטרן: לא, נראה לי נאום כזה - - -
יואב קיש: את כל הדיונים מצלמים.
יואב קיש: אלעזר, אבל אמרת שאתה לא מפריע.
יואב קיש: אלעזר, חשבתי שאתה לא מפריע.
שולי מועלם-רפאלי: שטרן, בחייך.
אלעזר שטרן: דברי בשקט, יש לך מיקרופון.
שולי מועלם-רפאלי: אני אדבר באופן שאני ארצה.
אלעזר שטרן: לא, את צורחת לי באוזן.
שולי מועלם-רפאלי: אתה יכול להחליף כיסא, לא יקרה לך שום דבר.
שולי מועלם-רפאלי: זה גם אפשר פה.
שולי מועלם-רפאלי: עכשיו לעניין עצמו.
שולי מועלם-רפאלי: אני באמת חושבת, כמו שאמרנו כבר קודם, שאם הייתה נשאלת השאלה המקדמית לא היו פה נאומים שכבר נישאו ועוד יינשאו, ברור לחלוטין שאת הפיצולים כמו תמיד עושים בוועדת הכנסת, ותמיד כשיש יותר מקריאה אחת זה מגיע לכאן.
שולי מועלם-רפאלי: יש פה ותיקים גם משטרן וגם ממני שמכירים את הנוהל, זה לא איזה חידוש חדש.
שולי מועלם-רפאלי: אני מסכימה לחלוטין עם חבר הכנסת דב חנין שלא נכון לאלץ נושאים בהעברה לוועדות שהן לא הוועדות הרלוונטיות.
שולי מועלם-רפאלי: אני חושבת שבעניין הזה האינטרס הזה הוא חוצה קואליציה-אופוזיציה או מפלגות.
שולי מועלם-רפאלי: לא יכול להיות שוועדה שזה לא גוף הידע שלה פתאום תתחיל לדון בנושא וכאילו נבזבז הרבה-הרבה ידע וניסיון שנצבר במהלך השנים.
שולי מועלם-רפאלי: אני חושבת שגם בתוך הקואליציה ראוי לנו לעשות איזושהי חשיבה, שהיא פנימית, שאנחנו מסוגלים לדבר אותה בתוכנו כדי למנוע את המציאות הזאת של העברה של נושאים למקומות שלא נכון לדון בהם במקומות שאליהם רוצים להעביר אותם.
שולי מועלם-רפאלי: בעניין הזה אני חושבת שלמרות שהפיצול הוא כאן, גם הפיצולים שיהיו כאן צריכים להיעשות בשום שכל ומתוך התייחסות לעניין עצמו.
שולי מועלם-רפאלי: בסופו של דבר אלה הפנים שלנו חברי הכנסת.
שולי מועלם-רפאלי: העומק של הדיונים שיהיה פה וגם ההסכמות של כולנו, גם בקואליציה, שיש נושאים שלמרות שהם בחוק ההסדרים, כיוון שהם בתוכו, הם לא חייבים להסתיים בתוכו והם יצאו החוצה לדיונים יותר עמוקים כי הנושאים הרבה יותר דרמטיים ממה שמאפשר לנו כרגע האילוץ של חוק ההסדרים.
יואב קיש: אני חייב להצטרף גם כן לדברים שלך וגם הזכרתי את זה קודם.
יואב קיש: אני חושב שאנחנו צריכים להקפיד בכלל במה שאנחנו אומרים.
יואב קיש: דרך אגב, גם בהצבעה הזו אני חושב שחברי האופוזיציה – אני פונה אליכם בקריאה – אני מבין את הקטע הפוליטי, נקרא לזה, וכביכול להביך את הקואליציה או נושאים שעלו פה, זה בסדר – בסופו של דבר אנחנו עוסקים בנושא שהוא מהות ולב-ליבה של פעילות הכנסת.
יואב קיש: לפעמים צריך רגע להתעלות מעל שיקולים קואליציוניים-אופוזיציוניים ולא ראוי שהאופוזיציה עכשיו תנסה לתמוך במהלך שפוגע בסופו של דבר בניהולה התקין של הכנסת.
יואב קיש: זה משהו שהייתי מבקש מחברי האופוזיציה לקחת לתשומת ליבם.
יואב קיש: אוסאמה, רצית לדבר, בבקשה.
אוסאמה סעדי: אני פתחתי, אדוני היושב-ראש, בשאלתי שאני חושב שלא מדובר בתקלה.
אוסאמה סעדי: מה שקרה – ואני הגדרתי את זה – שאתם נרדמתם כולכם בשמירה, ועכשיו אתם באים לתקן את זה בדיעבד.
אוסאמה סעדי: הרי היושב-ראש נתן לכם כמה דקות ואנחנו כולנו הסתכלנו למה היושב-ראש לא עובר להצבעה הבאה, ודקות דקות ואף אחד מכם – דבר טריוויאלי כזה שאתם אומרים, זה שנים - - -
אמיר אוחנה: זו המשמעות של תקלה.
אוסאמה סעדי: תקלה – 65, אף אחד לא שם לב, בסדר.
אוסאמה סעדי: אוקיי, אז אני מבין את זה.
אוסאמה סעדי: אני אומר, נגיד שהייתה תקלה, מן הראוי היה לבוא ולהגיד: אנחנו הממשלה, שהיא יוזמת את החוק הזה, נפלה תקלה, מבקשים לפי סעיף קטן (ג).
אוסאמה סעדי: אני לא חושב שוועדת הכנסת, עם כל הכבוד, היא בעלת הסמכות כי בסוף אתה אומר, אני רוצה לפצל את זה.
אוסאמה סעדי: ועדת הכנסת לא תדון באף חוק מהחוקים האלה, היא עומדת לפצל את זה.
אוסאמה סעדי: לכן אני אומר, גם אם זו תקלה אז אתם לא מתקנים את התקלה בדרך הנכונה.
אוסאמה סעדי: הדרך הנכונה והדרך הראויה היא – יש יוזמת חוק, מדובר ביוזמת חוק ממשלתית, הממשלה יכלה מייד לשלוח מכתב, נפלה תקלה פה, לא שמנו לב – קורה.
אוסאמה סעדי: אבל גם אתם רוצים איכשהו תמיד לעקם את התקנון, ועל זה יוצא קצפי, וגם מה ששמענו מדב חנין.
רועי פולקמן: זה הכי לפי התקנון.
רועי פולקמן: אנחנו עובדים הכי לפי הנוהל.
אוסאמה סעדי: מה פתאום, אתם סוטים מהנוהל.
אוסאמה סעדי: וגם, אנחנו יודעים שאתם רוצים לעשות את זה כדי לעקוף את ועדת הכספים בנושאים מסוימים.
אוסאמה סעדי: אז מה שאמרה שולי מועלם, אני רוצה לשמוע אותה בשבוע הבא כאשר יביאו את הפיצול הזה וירצו לקחת נושאים שהם בלב-ליבה של ועדת הכספים ולהעביר את זה לוועדות מלאכותיות, אני רוצה לשמוע אותה אז.
יואב קיש: חבר הכנסת אמיר אוחנה, בבקשה.
יואב קיש: אחרי כן חבר הכנסת פולקמן, ואנחנו נלך להצבעות.
אמיר אוחנה: אני חושב שדבריו של יושב-ראש ועדת הכספים כאן היו אמורים לסתום את הגולל מעל הטענות של מי שעדיין חושב שצריך להשאיר את זה בוועדת הכספים או לא להעביר את זה לוועדת הכנסת.
אמיר אוחנה: זה כאילו שאין דורש, כלומר אפילו האיש שזה כביכול שלו, יושב-ראש ועדת הכספים, אומר: עזבו, זה של ועדת הכנסת, זה לא שלי.
אמיר אוחנה: זה ממש כאילו שייקחו קרקע ויעבירו אותה לאדם שבכלל לא טוען שזה שלו, ינשלו את הבעלים החוקיים וייתנו את זה לאדם אחר, אבל כנראה שבישראל 2016 גם זה יכול לקרות.
אמיר אוחנה: אנחנו לא ניתן לזה לקרות.
יואב קיש: רועי פולקמן, בבקשה.
רועי פולקמן: רק ככה להרגיע.
רועי פולקמן: הייתה הצעה שאפשר לפתור אותה עוד שבוע שעבר ודווקא כיוון שזה הכי לפי התקנון, שבו מושכים את זה לוועדת הכנסת ועושים, אז קודם כול הייתה תקלה וצריך לתקן אותה.
רועי פולקמן: ברור שדרך המלך היא שוועדת הכנסת מפצלת את החוקים, אמרנו את זה לאורך כל הדרך – חוק הסדרים שאנחנו מאוד גאים בו, שיש בו הרבה מאוד דברים, צריך לעשות את זה.
אחמד טיבי: אהלן, ביטן.
דוד ביטן: נרדמו בשמירה, האופוזיציה.
דוד ביטן: איפה אתם?
דוד ביטן: אני, לא אכפת לי איפה זה.
דוד ביטן: אתם תמיד רוצים שזה יהיה בוועדת הכנסת.
יואב קיש: רועי, נא לסיים.
דוד ביטן: כולכם הייתם בהלם, ראיתי איך יצאתם המומים.
אוסאמה סעדי: רק אתה לא היית בהלם.
דוד ביטן: לא, לא הייתי בהלם.
דוד ביטן: אני שמתי לב לכול.
דוד ביטן: אתם פעמיים הייתם בהלם – פעם אחת הצבעתם אתנו על התקציב ופעם אחת - - -
אוסאמה סעדי: אנחנו לא.
דוד ביטן: איפה הייתם בישיבה הזאת?
דוד ביטן: מה, חלמתם?
אלעזר שטרן: ביטן, טעות פוליטית או לא פוליטית, מה זה?
אלעזר שטרן: זה פוליטי או לא פוליטי?
שולי מועלם-רפאלי: אדוני היושב-ראש, בוא נצביע, אחרת לא נתקדם היום, ואז נגיע לרצח ארלוזורוב גם.
רועי פולקמן: הטעות היא מפלגתית, ביטן.
אלעזר שטרן: אצל ביטן הכול לא פוליטי.
אלעזר שטרן: ביטן, אצלך הכול לא פוליטי, אבל תשים גבולות.
דוד ביטן: אתם נרדמתם בשמירה, זה מה שקרה.
דוד ביטן: אתם יודעים מה, אני רוצה להגיד לכם שאנחנו רוצים שהאופוזיציה תתפקד, שיהיה לנו מעניין.
רועי פולקמן: אני רק אמרתי שבשונה מכל דיוני הקונספירציות – עכשיו זה ימי הקונספירציות באמריקה, אתה יודע – אז פה לא הייתה קונספירציה.
רועי פולקמן: הייתה טעות וצריך לתקן אותה דרך הכנסת.
דוד ביטן: אז נשלח אותך לארצות הברית שם לדבר ברדיו.
רועי פולקמן: אל"ף, אתה מוזמן לשלוח אותי, אבל הייתה כאן טעות וצריך לתקן אותה.
דוד ביטן: מתקנים אותה, אין בעיה.
רועי פולקמן: ובעיקר, יפה שעה אחת קודם.
רועי פולקמן: יש לנו לא הרבה זמן עד חנוכה.
רועי פולקמן: אנחנו רוצים לא בהדלקת נרות לגמור את ההצבעות על התקציב, ויש לנו חוק הסדרים וצריך לגמור את הפיצולים.
דוד ביטן: אנחנו נעבוד אחד בשביל השני, אתה יודע.
רועי פולקמן: אז היום בערב כבר צריך להתקדם – אלעזר, גם עבורך – צריך שיהיו - - -
דוד ביטן: אחד בשביל השני עובדים.
דוד ביטן: תתרגלו לזה.
יואב קיש: לסיכום, אני רוצה לשמוע התייחסות של היועץ המשפטי להצעת חוק-יסוד: משק המדינה, בבקשה ואז נלך להצבעה.
איל ינון: יושב-ראש ועדת הכנסת, מעבר לבקשות שלו להעביר מוועדת הכספים את הצעת חוק ההתייעלות ואת הצעת התכנית הכלכלית, שהן המכונות כמכלול הצעת חוק ההסדרים, ביקש גם להעביר את הצעת חוק-יסוד: משק המדינה, שאף היא עברה באותו ערב במליאה בחבילת ההצעות לוועדת הכספים.
איל ינון: פה אני דווקא לא אומר תקלה או טעות, או איך שלא נקרא לזה.
איל ינון: פה פשוט יש מקום להחזיר את זה עכשיו לוועדת הכנסת כי הצעת חוק-יסוד: משק המדינה, התיקון הספציפי הזה המוצע, עוסק בתקציב הגופים הביטחוניים והוא מתכתב ישירות עם סעיף 57 להצעת חוק ההסדרים, ולא יהיה נכון שסעיף 57 להצעת חוק ההסדרים ילך לוועדה מסוימת, והצעת חוק-יסוד: משק המדינה לוועדה אחרת.
איל ינון: ולכן, כדי לוודא שגם סעיף 57 וגם הצעת חוק-יסוד: משק המדינה בסופו של דבר מגיעים לדיון באותו פורום, אז נכונה ומוצדקת בקשתו של יושב-ראש ועדת הכנסת להעביר גם את ההצעה הזאת לטיפולה כרגע של ועדת הכנסת.
איל ינון: ורק נקודה, שגם לי היא חרתה מאוד – הדברים שאמר חבר הכנסת שטרן בעניין מכונות ההצבעה והדיונים בוועדות הכנסת.
איל ינון: אני רוצה לומר לחבר הכנסת שטרן שעל-פי בדיקותינו לאורך השנים, בוודאי לאורך השנים האחרונות, באופן - - -
דוד ביטן: כששר האוצר היה לפיד זה היה מכונת הצבעה.
אלעזר שטרן: על מה אתה מדבר.
איל ינון: המבחן בסופו של דבר של ההשפעה והאפקטיביות של חברי הכנסת בוועדות הכנסת לא נמדד רק בהצבעה אלא בשינויים, ואין כמעט הצעת חוק ממשלתית או פרטית שנכנסת לוועדה מוועדות הכנסת ויוצאת בנוסחה כפי שהוצבע בקריאה הראשונה - -
איל ינון: - - או בקריאה הטרומית או כפי שהונח על שולחן הכנסת.
איל ינון: ולכן, יש השפעה מאוד גדולה של חברי כנסת – אגב, גם מהאופוזיציה – על התיקונים ועל הנוסחים של ההצעות השונות, גם אם בסוף ההצבעה נגזרת משיקולים של קואליציה-אופוזיציה ושיקולים פוליטיים וכו'.
דוד ביטן: כל הכבוד ליועץ.
איל ינון: ולכן, חשוב לתקן את הרושם הזה.
יואב קיש: אנחנו נעבור להצבעות.
דוד ביטן: דברים כדורבנות.
יואב קיש: אני רוצה רק להגיד עוד פעם שאני פונה לחברי האופוזיציה ואני אומר לכם – אפשר לפעול פה קואליציה אופוזיציה כמו שתמיד אנחנו עושים, זה לגיטימי.
יואב קיש: אני חושב שיש פה נושא מהותי באופן התנהלותה של הכנסת.
אוסאמה סעדי: אנחנו לא נצביע נגד.
יואב קיש: ואני חושב שלא ראוי להצביע נגד לדבר הזה.
יואב קיש: אנחנו עוברים להצביע על העברת חוק - - -
מרב מיכאלי: אדוני, אני מבקשת רשות דיבור לפני ההצבעה.
יואב קיש: מרב, אנחנו כבר אמרנו כולנו, הגעת בסוף.
מרב מיכאלי: מצטערת, הייתי אצל היושב-ראש בהסכמות.
יואב קיש: דקה.
יואב קיש: באמת דקה ואנחנו אחרי כן הולכים להצבעה.
מרב מיכאלי: אני מודה לאדוני.
מרב מיכאלי: אז קודם כול, כמו שאמרו חברי בצדק, האופוזיציה לא תתנגד להעברת חוק ההסדרים לפיצולים בוועדת הכנסת, אבל אני אגיד לפרוטוקול, שלצערי חבר הכנסת ביטן, יושב-ראש הקואליציה, בחר שוב לנגח את האופוזיציה ולהגיד עליה את הטקסט ההזוי הזה של "נרדמה בשמירה".
דוד ביטן: הייתם בהלם אחרי הישיבה.
מרב מיכאלי: לא אף זאת שלא נרדמה בשמירה, אלא הייתה כה ערנית - - -
דוד ביטן: מה זה בהלם?
דוד ביטן: זה לא נרדמו בשמירה?
מרב מיכאלי: אבל אדוני, אני ברשות דיבור.
דוד ביטן: לא, אני עוזר לך.
מרב מיכאלי: אני ברשות דיבור, תודה.
מרב מיכאלי: אני מאוד מעריכה את זה אבל - - -
דוד ביטן: שיהיה מעניין.
דוד ביטן: מאיפה את יודעת שאמרתי "נרדמו בשמירה"?
דוד ביטן: לא היית פה בכלל.
מרב מיכאלי: תראה מה זה.
יואב קיש: תנו למרב לסיים, היא קיבלה דקה.
מרב מיכאלי: הכול שקוף.
מרב מיכאלי: אני רוצה להגיד שהאופוזיציה - - -
אחמד טיבי: אבל ההערה שלו לגבייך לא הייתה פוליטית.
איילת נחמיאס ורבין: - - - אי-אפשר להתבדח עליה.
דוד ביטן: אולי נעביר את הדיון בחוק ההסדרים ל"בצלם".
מרב מיכאלי: אני רוצה להגיד לפרוטוקול.
מרב מיכאלי: מה שאנחנו באופוזיציה עשינו, שגרמנו לזה שכל החוק יעבור כמקשה אחת לוועדת הכספים ותתחולל כל המהומה הזאת על הדיון איפה צריכים להתקיים הפיצולים - - -
מרב מיכאלי: חברי יושב-ראש הקואליציה, אני מציעה שתקשיב.
מרב מיכאלי: המעשה הזה נועד להעלות שוב לדיון את חוק ההסדרים, שהוא חוק לא דמוקרטי בעליל, שבית-המשפט העליון – שאתם אומנם מנסים להחריב אותו בין השאר כי הוא אומר דברים כמו העובדה שחוק ההסדרים הוא חוק לא דמוקרטי בעליל, שבא להעביר תחת הלחץ הקואליציוני של הצורך להעביר תקציב בתאריך מסוים, רפורמות שמקומן לא יכירן בחוק הסדרים, בחוק שהוא חוק כולל הרבה מאוד דברים – אז אומנם חלק מהדברים ייצאו ממנו אבל עדיין יישארו בו הרבה יותר מדי דברים שלא צריכים להיות.
מרב מיכאלי: לא צריך בכלל להגיע למצב שהכנסת עכשיו מתחילה לפצל חוקים לוועדות השונות וחלק להוציא וחלק לא.
מרב מיכאלי: כל הדבר הזה הוא הזוי וגרוע מעיקרו, הוא נוגד את הדמוקרטיה שחלקנו חושבות וחושבים שזה המשטר שאנחנו רוצים לחיות בו, ולכן המעשה של האופוזיציה נועד לעשות בדיוק את זה.
מרב מיכאלי: עכשיו הפיצולים ייעשו בוועדת הכנסת, אין לנו התנגדות לזה.
יואב קיש: אם כך, מכיוון שאין התנגדות אני אבקש להצביע על כל הסעיפים של 1, 2 ו-3 יחדיו, שזה הצעת חוק התכנית הכלכלית (תיקוני חקיקה ליישום המדיניות הכלכלית); הצעת חוק ההתייעלות הכלכלית (תיקוני חקיקה להשגת יעדי התקציב לשנת 2017; והצעת חוק –יסוד: משק המדינה.
יואב קיש: ההצבעה היא להעברה מוועדת הכספים לוועדת הכנסת.
יואב קיש: מי בעד, ירים את ידו.
אוסאמה סעדי: אתה לא מצביע להעביר את זה מוועדת הכספים לוועדת הכנסת.
יואב קיש: אמרתי, להעביר מוועדת הכספים לוועדת הכנסת.
אוסאמה סעדי: הסעיף מדבר על כך שוועדת הכנסת רשאית להציע לכנסת.
יואב קיש: למליאה.
יואב קיש: ההצעה תבוא לאישור מליאה, ברור.
יואב קיש: זה הנוהל הרגיל.
יואב קיש: אנחנו נמליץ למליאה, תהיה הצבעה היום במליאה.
יואב קיש: 1.
יואב קיש: הצעת חוק לעידוד השקעה באנרגיות מתחדשות (הטבות מס בשל הפקת חשמל מאנרגיה מתחדשת - הוראת שעה), התשע"ו-2016 (מ/1076)
יואב קיש: יש עוד הצבעה על מיזוג הצעות חוק, בקשה של יושב-ראש ועדת הכספים.
יואב קיש: הצעת חוק לעידוד השקעה באנרגיות מתחדשות, והצעת חוק לעידוד הקמת מתקנים להפקת אנרגיה מתחדשת (פטור ממס).
יואב קיש: יש בקשה של יושב-ראש ועדת הכספים למזג את ההצעות האלה.
יואב קיש: נתחיל בסעיף ב', בקשת חבר הכנסת עפר שלח להעברת הצעת חוק אמות המידה לזכאות לסיוע מאגפי השיקום והמשפחות במשרד הביטחון (תיקוני חקיקה), התשע"ה- 2015 (פ/281/20), מוועדת העבודה הרווחה והבריאות לדיון בוועדה המשותפת של ועדת החוץ והביטחון וועדת העבודה הרווחה והבריאות הדנה בחוק ההסדרים.
יואב קיש: יש לי הסכמות גם מאלי אלאלוף, יושב-ראש הוועדה.
יואב קיש: המטרה - למזג את זה.
יואב קיש: לא רואה סיבה, לא להיענות לעניין.
יואב קיש: הצבעה בעד הבקשה – פה אחד הבקשה התקבלה.
יואב קיש: בקשת יו"ר ועדת החוקה חוק ומשפט למיזוג הצעות החוק הבאות בהתאם לסעיף 84(ד) לתקנון הכנסת: 1.
יואב קיש: הצעת חוק העונשין (תיקון מס' 129), התשע"ו-2016 (מ/1079).
יואב קיש: הצעת חוק העונשין (תיקון – החמרת הענישה לגבי קבלת שירותי זנות מקטין), התשע"ו-2016 (פ/2548/20), של חה"כ יפעת שאשא ביטון וקבוצת חברי כנסת.
יואב קיש: בקשת יו"ר ועדת החוקה חוק ומשפט למיזוג הצעות החוק הבאות בהתאם לסעיף 84(ד) לתקנון הכנסת : הצעת חוק העונשין (תיקון מס' 129), התשע"ו-2016 (מ/1079); הצעת חוק העונשין (תיקון – החמרת הענישה לגבי קבלת שירותי זנות מקטין), התשע"ו-2016 (פ/2548/20), של חה"כ יפעת שאשא ביטון וקבוצת חברי כנסת.
יואב קיש: סך הכול שילוב, כפי שתמיד מתבצע, בין חקיקה ממשלתית לפרטית.
יואב קיש: יואל?
יואב קיש: אלעזר?
אלעזר שטרן: כפי שאמרת – זה מתקיים כל הזמן.
יואב קיש: הצבעה בעד הבקשה – פה אחד הבקשה אושרה.
יואב קיש: קביעת ועדות לדיון בפרקים הבאים מתוך הצ"ח ההתייעלות הכלכלית (תיקוני חקיקה להשגת יעדי התקציב לשנות 2017 ו- 2018, התשע"ז-2016 (מ/1083): 1.
יואב קיש: פרק ה', סעיפים 30 עד 41 (עקרונות לקביעת תקציב הביטחון).
יואב קיש: פרק י"ב (שונות), סעיפים 117 ו-118 (מימון בחירות ברשויות המקומיות).
יואב קיש: נעבור לסעיף א'.
יואב קיש: הוא קצת יותר מעניין, ואנחנו עוסקים פה בדיון ענייני, ועדות מתוך חוק ההתייעלות הכלכלית.
יואב קיש: יש לנו שני נושאים: אחד זה נושא 2, פרק י"ב, שיושב-ראש ועדת הפנים לא נמצא, וביקש שנדון בו כשהוא יהיה פה, אז לא נדון בזה; ובפרק ה, סעיפים 30 עד 41 - עקרונות לקביעת תקציב הביטחון.
יואב קיש: אני רוצה להזכיר בקצרה מה היה פה בוועדה הקודמת, שדנו בהחלטה הזו.
יואב קיש: בעיקרון ההמלצה של הייעוץ המשפטי לכנסת לאותה נקודת זמן – אולי הוא השתנה מאז – היה להעביר את זה לוועדה המשותפת של ועדת עבודה, רווחה ו-וועדת החוץ והביטחון.
יואב קיש: חבר הכנסת מנואל טרכטנברג העלה את הנושא, שאולי ראוי שזה יהיה בוועדת כספים ו-וועדת הביטחון, משותפת.
יואב קיש: לכן עצרנו את הדיון בסעיף זה, וחיכינו לניתוח מדויק יותר של המחלקה המשפטית – היועצת המשפטית של ועדת הכנסת ארבל, והיועצת המשפטית של ועדת החוץ והביטחון מירי, שנמצאת פה אתנו.
יואב קיש: אני רוצה לשמוע את שתיכן, מה ההחלטה.
<מירי פרנקל-שור: חוק ההסדרים בפרק ביטחון מחולק לנושאים שונים.
<מירי פרנקל-שור: בין היתר, עלתה שם סוגיית הפנסיות וסוגיית עקרונות תקציב הביטחון.
<מירי פרנקל-שור: יש קשר בין קביעת עקרונות קביעת תקציב הביטחון לסוגיית הפנסיות.
<מירי פרנקל-שור: סוגיית הפנסיות עברה לוועדה משותפת של ועדת העבודה והרווחה ו-וועדת חוץ והביטחון.
<מירי פרנקל-שור: לכן סברנו, שיש מקום להעביר גם את עקרונות קביעת תקציב הביטחון לאותה ועדה.
<מירי פרנקל-שור: לאחר שפרופ' טרכטנברג העלה את השגותיו בדיון בוועדת הכנסת, באתי בדברים אתו, והדברים שלו התבססו – ובצדק - על האמירה, שהוועדה המשותפת לתקציב הביטחון, שדנה בתקציב הביטחון לאורך השנה וכו', אכן דנה רבות בסוגיה של עקרונות תקציב הביטחון, שמשפיעות על מודל צבא הקבע וכו'.
<מירי פרנקל-שור: לכן מה שהחלטנו זה כך, וזה מה שמובא לאישור – שעקרונות תקציב הביטחון יעברו אכן לוועדה המשותפת לוועדת הכספים ולוועדת החוץ והביטחון, בראשות ועדת הכספים.
יואב קיש: הוועדה המשותפת שהוקמה בראשות גפני?
<מירי פרנקל-שור: ארבל תגיד אם צריך להציג אותה מחדש.
<מירי פרנקל-שור: היא משותפת אחרת, כי היא תהיה בראשות יושב-ראש ועדת החוץ והביטחון.
יואב קיש: היא קיימת.
<ארבל אסטרחן: לא, היא לא ועדה מחוקקת.
<ארבל אסטרחן: באותו הרכב בדיוק מקימים ועדה שתדון- - -
יואב קיש: אני במשותפת.
יואב קיש: למה אני לא פה?
יואב קיש: היא באותו הרכב.
<מירי פרנקל-שור: רק אשלים לצורך הפרוטוקול – לפעמים הפרוצדורה קובעת את המהות.
<מירי פרנקל-שור: הפרק של עקרונות תקציב הביטחון יעבור לוועדה משותפת של ועדת הכספים-חוץ וביטחון, בראשות חוץ וביטחון.
יואב קיש: אז אנחנו מפצלים בין 30 ל-41 סעיפים?
<מירי פרנקל-שור: 30 עד 41 זה עקרונות תקציב הביטחון.
יואב קיש: זה הדיון כרגע.
<מירי פרנקל-שור: אסביר לצורך הפרוטוקול את הרעיון, מדוע שינינו מהעמדה שהיתה בעבר בוועדת הכנסת.
<מירי פרנקל-שור: סוגיית הפנסיה תישאר בוועדה המשותפת לוועדת החוץ וביטחון ו-וועדת העבודה והרווחה, ובמידת הצורך, כיוון שיש קשר בין הדברים, נקיים במידת הצורך, בכל דיון ודיון, ישיבות משותפות.
מנואל טרכטנברג: כשהסתכלנו פנימה בתכנים, 30 עד 41, מדובר בעקרונות שבאים להסדיר את תקציב הביטחון בכללותו.
מנואל טרכטנברג: לכן הדעת נותנת, שזה צריך להידון בפורום שמתמחה בזה ומכיר את הדברים.
מנואל טרכטנברג: אתה יודע שזה מורכב, ולא כל מי שנכנס לוועדה, מכיר את המשמעות של הסעיפים השונים בתקציב.
מנואל טרכטנברג: זה ברור.
מנואל טרכטנברג: מצד שני, רוב הזמן יש שני הסעיפים האחרים, שבגלל המשקל הגדול של גמלאות, לא יכול להיות שלא תהיה התאמה בין מה שייקבע – אז יהיו דיונים משותפים, במידת הצורך.
מנואל טרכטנברג: אני צופה שלא יהיה צורך כזה; אני מכיר את הדברים.
מנואל טרכטנברג: אבל אם יתעורר צורך כזה, ודאי שצריך להיות מתואמים, אבל הפורום הנכון לדון על עקרונות תקציב הביטחון הוא הוועדה המשותפת לתקציב הביטחון.
יואב קיש: אתם תהיו בעד ההצעה הזאת?
יואב קיש: אם לא, אעשה גיוס, כי אנחנו רוצים כן ללכת לכיוון הזה, אבל פה חברי אופוזיציה.
מנואל טרכטנברג: אני בעד ההצעה הזאת.
יואב קיש: אלעזר, חשוב לי שתבין – יש פה ייעוץ משפטי שקיבלנו, עניינו של ענין שמנו העיר את תשומת לב הוועדה בפעם הבאה.
אלעזר שטרן: לי קשה.
יואב קיש: תעשה מה שאתה רוצה.
יואב קיש: אני לא רוצה לכפות, הכול בסדר.
יואב קיש: אני קובע שזו המלצת הוועדה, שאני מעלה להצבעה.
יואב קיש: אנחנו דנים עכשיו בקביעת ועדה לפרק ה' לחוק ההתייעלות הכלכלית, סעיפים 30 עד 41.
יואב קיש: ההמלצה שלנו היא להקים ועדה משותפת של ועדת החוץ והביטחון ו-וועדת הכספים, בהרכב הקיימת – נעבור רגע – מטעם ועדת חוץ וביטחון: אבי דיכטר – יושב-ראש, ענת ברקו, יואב קיש, שלי יחימוביץ, עפר שלח, מוטי יוגב.
יואב קיש: ועדת הכספים: משה גפני, מיקי מכלוף זוהר, יצחק וקנין, אלי כהן, אראל מרגלית, מנו טרכטנברג.
יואב קיש: זו הוועדה המשותפת בראשות חבר הכנסת אבי דיכטר.
<ארבל אסטרחן: חשוב לומר שזה באותו הרכב, כך שאם יש שינוי בהרכב הוועדה המשותפת לתקציב הביטחון, ישתנה בהתאם.
יואב קיש: אני מקבל את ההערה של ארבל.
יואב קיש: אותו הרכב.
יואב קיש: כל שינוי שיהיה שם, ישפיע גם על השינוי פה.
יואב קיש: כפי שאמר חבר הכנסת טרכטנברג, בנושאים רלוונטיים לפנסיה – וגם היועצים המשפטיים אמרו - הנושא יידון במשותף עם הוועדה המשותפת, אם יהיה צורך, גם לעבודה ורווחה.